Diari Oficial de la Generalitat Valenciana


Sumari del DOGV 4782, del 24-06-2004 (2004/6410)

Informació pública de les bases i la convocatòria de proves selectives per a proveir una plaça de bibliotecari, vacant en la plantilla de personal funcionari d'este ajuntament, i inclosa en l'oferta publica d'ocupació de 1998.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6410


Data del document
:   23-04-2004

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * administració local
    * concurs administratiu
    * professió de la informació

Informació pública de les bases i la convocatòria de proves selectives per a proveir una plaça de bibliotecari, vacant en la plantilla de personal funcionari d'este ajuntament, i inclosa en l'oferta publica d'ocupació de 1998. [2004/S6410]
  
Pedro Hernández Mateo, alcalde president de l'Ajuntament de Torrevieja, fa saber: que mitjançant Decret d'esta Alcaldia, de data 23 d'abril del 2004, es van aprovar les bases i convocatòria de proves selectives per a proveir una plaça de bibliotecari, vacant en la plantilla de personal funcionari d'este ajuntament, i inclosa en l'oferta pública d'ocupació de l'any 1998. Les bases íntegres es transcriuen a continuació:
  
«Bases i convocatòria de proves selectives per a proveir una plaça de bibliotecari, vacant en la plantilla de personal funcionari d'este ajuntament, i inclosa en l'oferta publica d'ocupació de 1998.
  
1. Objecte de la convocatòria
  
1.1 L'objecte de la present convocatòria de proves selectives és la provisió d'una plaça de bibliotecari, vacant en la plantilla de personal funcionari d'este ajuntament, i inclosa en l'oferta pública d'ocupació per a l'any 1998.
  
1.2 Esta plaça està classificada en l'escala d'administració especial, subescala tècnica, classe tècnic superior, grup A, d'acord amb la titulació exigida per al seu ingrés.
  
Està dotada amb les retribucions bàsiques establides per al grup A, i les complementàries que corresponguen de conformitat amb la legislació vigent i acords municipals.
  
1.3 La provisió d'esta plaça s'efectuarà mitjançant el sistema selectiu d'oposició lliure.
  
2. Condicions dels aspirants
  
2.1 Per a prendre part en esta convocatòria, els aspirants, hauran de reunir els següents requisits:
  
a) Ser espanyol; o nacional d'un dels restants estats membres de la Unió Europea; o d'aquells estats a què els siga d'aplicació la lliure circulació de treballadors segons els tractats internacionals celebrats per la Unió Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de la dita edat que visquen al seu càrrec.
  
b) Tindre complits 18 anys d'edat i no excedir d'aquella en què falten deu anys per a la jubilació forçosa per edat.
  
c) Estar en possessió del títol de Llicenciat en Documentació o equivalent.
  
d) No patir malaltia o defecte físic que impedisquen l'acompliment de les corresponents funcions.
  
e) No haver sigut separat mitjançant expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés en causa d'incapacitat específica previst en la legislació vigent.
  
2.2 Totes les condicions enumerades hauran de complir-se pels aspirants l'últim dia en què finalitze el termini de presentació d'instàncies, excepció feta de les detallades en la lletra e) que hauran de referir-se al moment de terminació de les proves selectives amb la publicació de la llista d'aprovats.
  
3. Instàncies
  
3.1 Les instàncies sol·licitant prendre part en les proves selectives convocades, es dirigiran a l'alcalde president de l'Ajuntament, acompanyades del justificant d'haver ingressat en la depositaria municipal la quantitat de 12,02 e en concepte de drets d'examen.
  
3.2 Es presentaran dins del termini de 20 dies naturals, comptats a partir del següent a la publicació de l'anunci d'esta convocatòria en el Boletín Oficial del Estado, en el registre general d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran en les seues instàncies que reunixen totes i cada una de les condicions exigides en la base 2, referides a la data en què acabe el termini de presentació de les mateixes, i que es comprometen a prestar el jurament o promesa previngut en el Real Decret 707/1979.
  
4. Admissió d'aspirants
  
4.1 Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i serà exposada en el tauler d'edictes de la corporació, i es concedirà un termini de 15 dies per a reclamacions, a tenor de l'article 71 de la Llei 30/1992.
  
Dites reclamacions, si les hi haguera, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.
  
4.2 L'anterior s'entén sense perjuí del que disposa l'article 71 del mencionat text legal, quant a esmena de defectes.
  
5. Tribunal qualificador.
  
5.1 El tribunal qualificador estarà constituït en la següent forma:
  
President: l'alcalde-president, o membre de la corporació en qui delegue.
  
Vocals:
  
- Un representant del Consell de la Comunitat Autònoma Valenciana.
  
- Un representant del professorat oficial.
  
- Un funcionari de carrera designat per la corporació.
  
- El cap del respectiu servici o, si no n'hi ha, un tècnic designat per la corporació.
  
- Un representant designat per la Junta de Personal d'este ajuntament.
  
Secretari: el de la corporació o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la mitat dels seus membres, titulars o suplents.
  
5.4 Els membres del tribunal hauran d'abstindre's de formar part del mateix, quan concórreguen les circumstàncies previstes en l'article 28 de la Llei 30/1992 o en l'article 13.2. Del Real Decret 364/1995, de 10 de març.
  
5.5 Els aspirants podran recusar als membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal podrà disposar la incorporació als seus treballs d'assessors especialistes per a la celebració de les proves, en els termes previstos en el Real Decret 364/1995, de 10 de març.
  
5.8 El tribunal es classifica en la categoria primera, als efectes establits en el Real Decret 462/2002, de 24 de maig, sobre indemnitzacions per raó del servici.
  
5.9 Les tres cinquenes parts dels membres del tribunal, tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat Valenciana.
  
5.10 El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'Orde abans citada.
  
5.11 La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala que es tracte, segons disposa el Real Decret 364/1995, de 10 de març.
  
6. Desenvolupament i publicitat de les proves
  
6.1 Les bases, una vegada aprovades per Decret d'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extret de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també en el tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Llevat l'anterior, el començament del primer exercici, s'anunciarà en el Butlletí Oficial de la Província d'Alacant, amb 15 dies d'antelació, com a mínim, i expressant l'anunci el dia, hora i lloc en què haurà de celebrar-se.
  
6.5 El començament de la resta d'exercicis s'anunciarà només en el tauler d'edictes de l'Ajuntament i del local on s'haja celebrat la prova precedent, i haurà de transcórrer entre la celebració de l'un i l'altre exercici, un termini mínim de setanta-dos hores i fer-se públic l'anunci de començament amb una antelació mínima de vint-i-quatre hores.
  
6.6 Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.
  
6.7 L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.
  
7. Sistema de selecció
  
La selecció dels aspirants es portarà a terme mitjançant oposició lliure, amb tres exercicis de caràcter obligatori i eliminatori.
  
7.1 Primer exercici: consistirà a desenvolupar per escrit, durant un temps màxim de dos hores, dos temes extrets a l'atzar immediatament abans de celebrar-se l'exercici, d'entre els compresos en l'annex II d'esta convocatòria.
  
7.2 Segon exercici: consistirà a desenvolupar per escrit, durant un temps màxim de tres hores, dos temes extrets a l'atzar immediatament abans de celebrar-se l'exercici, d'entre els compresos en l'annex I d'esta convocatòria.
  
7.3 Tercer exercici: es desenvoluparà per escrit, durant un període màxim de dos hores i consistirà a redactar un informe o fer un estudi sobre un supòsit elegit a l'atzar, d'entre els dos que plantejarà el Tribunal immediatament abans del començament de l'exercici, relatius a tasques la realització del qual els correspon i compresos en l'annex I d'esta convocatòria.
  
En este exercici es valorarà el plantejament, exposició i conclusions, així com el coneixement i adequada aplicació de la normativa vigent.
  
7.4 A la terminació de cada una de les dos proves de desenvolupament de temari, els opositors llegiran el seu respectiu exercici davant del Tribunal en la sessió o sessions que a l'efecte siguen necessàries.
  
Conclosa l'exposició, el tribunal podrà dialogar amb l'aspirant, sobre matèries objecte d'estos i demanar-li qualssevol altres explicacions complementàries.
  
8. Qualificació
  
8.1 Els tres exercicis que consta esta oposició són obligatoris i eliminatoris. El resultat i qualificació de cada un, es farà públic en el local en què tinguen lloc les proves i en el tauler d'anuncis de l'Ajuntament, al mateix temps que s'anuncie el lloc, dia i hora de celebració del següent exercici.
  
8.2 Els exercicis seran qualificats de zero a deu punts, i seran eliminats els opositors que no aconseguisquen un mínim de cinc punts, en cada u d'ells.
  
8.3 El nombre de punts que podran ser atorgats per cada membre del tribunal en cada exercici serà de zero a deu punts.
  
8.4 Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.
  
8.5 La qualificació final estarà determinada per la suma dels punts obtinguts en cada u dels exercicis.
  
8.6 El tribunal farà pública la relació d'aprovats que hagen obtingut la major qualificació final, i estos no podran sobrepassar el nombre de places convocades.
  
9. Relació d'aprovats, presentació de documents i nomenament de funcionaris
  
9.1 Acabada la qualificació dels aspirants, el tribunal publicarà la llista amb l'únic aprovat i elevarà la citada relació a l'autoritat competent per a fer el nomenament, com a funcionari en propietat.
  
9.2 L'opositor aprovat presentarà en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:
  
a) Certificat de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a la seua compulsa).
  
b) Còpia autentificada o fotocòpia (que haurà de presentar-se acompanyada de l'original per a la seua compulsa) del títol que posseïsca, d'entre els exigits en l'apartat 2.1.c), o justificant d'haver pagat els drets per a la seua expedició. Si estos documents estigueren expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.
  
c) Certificat mèdic acreditatiu de no patir malaltia o defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.
  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.
  
e) Declaració jurada de no trobar-se sotmés en causa d'incapacitat específica prevista en la legislació vigent i que faria nul el seu nomenament conforme al que establix l'article 136 del Real Decret Legislatiu 781/1986.
  
9.3 Qui tinguera la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament, i haurà de presentar certificat del ministeri, comunitat autònoma, corporació local o organisme públic del qual depenga, i acreditarà la seua condició i totes les circumstàncies que consten en el seu expedient personal.
  
9.4 Qui dins del termini indicat i excepte casos de força major, no presentara la documentació, o de l'examen de la mateixa es deduïra que manca d'algun dels requisits assenyalats en la base segona, no podrà ser anomenat, quedant anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.
  
9.5 Una vegada complimentat per l'aspirant proposat el que establix anteriorment, el tribunal elevarà proposta de nomenament a l'òrgan municipal competent, que procedirà a efectuar el nomenament corresponent.
  
L'anomenat haurà de prendre possessió de la plaça de bibliotecari en el termini de 30 dies hàbils a comptar del següent al dia en què li siga notificat el nomenament.
  
De no prendre possessió en el termini assenyalat, sense causa justificada, quedaran en la situació de cessants.
  
10. Incidències
  
10.1 El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot el no previst en estes bases.
  
10.2 La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11. Legislació aplicable
  
En tot allò no previst en les presents bases s'estarà al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Real Decret Legislatiu 781/1986, de 18 d'abril; Real Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana, i la resta de disposicions complementàries vigents.
  
Annex I
  
Tema 1. Formes primitives de la comunicació.
  
Tema 2. Classes de lletres antigues i medievals.
  
Tema 3. Tipus d'escriptura.
  
Tema 4. Invenció de la impremta. El llibre tipogràfic
  
Tema 5. La il·lustració del llibre antic i medieval.
  
Tema 6. El llibre imprés i el llibre xilogràfic.
  
Tema 7. El còdex. Característiques del còdex. Terminologia relacionada amb el còdex. Centres de producció de còdexs.
  
Tema 8. La impressió. Elements de la impressió.
  
Tema 9. Tècniques de composició manual del llibre.
  
Tema 10. La tècnica del treball tipogràfic.
  
Tema 11. La impremta manual. Difusió de la impremta.
  
Tema 12. La impremta mecànica.
  
Tema 13. Història de l'enquadernació.
  
Tema 14. Les biblioteques medievals i antigues. Les biblioteques en els S. XVI-XVIII
  
Tema 15. Els incunables. Característiques dels incunables.
  
Tema 16. La il·lustració dels incunables. La lletra en els incunables
  
Tema 17. Censura i repressió antiga i medieval.
  
Tema 18. Censura i repressió en els S. XVI-XVIII.
  
Tema 19. El llibre en la il·lustració del S. XV - XVIII.
  
Tema 20. Producció del llibre en els S. XIX-XX
  
Tema 21. Protecció de la propietat intel·lectual. Drets d'autor.
  
Tema 22. El llibre de butxaca i l'audiollibre.
  
Tema 23. El llibre electrònic.
  
Tema 24. El futur del llibre.
  
Tema 25. Biblioteques objectius i fins.
  
Funcions dels servicis bibliotecaris. Tipus de biblioteques.
  
Tema 26. Servicis a l'usuari: El préstec. Concepte, fins i tipus.
  
Tema 27. Instal·lació i equipament de les biblioteques. Conservació de materials bibliotecaris.
  
Tema 28. Extensió bibliotecària i extensió cultural de la biblioteca.
  
Tema 29. Materials no libraris en les biblioteques. Tramitació i conservació.
  
Tema 30. La col·lecció local en les biblioteques.
  
Tema 31. Els catàlegs en les biblioteques.
  
Tema 32. Catalogació i classificació del llibre.
  
Tema 33. Formes de catalogació. Catàleg alfabètic d'autors i obres anònimes.
  
Tema 34. Catàleg sistemàtic de matèries.
  
Tema 35. Catàleg alfabètic de matèries.
  
Tema 36. Catàleg de col·leccions històriques.
  
Tema 37. Descripció bibliogràfica.
  
Tema 38. Catalogació de les publicacions periòdiques. Adquisició i fitxer d'entrada. Conservació i registre.
  
Tema 39. Fons especials. Documentació d'interés provisional o efímer.
  
Tema 40. Generalitats de material audiovisual: films, videocassets, diapositives, discos, cassets, muntatges audiovisuals.
  
Tema 41. Selecció, adquisició i registre del llibre.
  
Tema 42. Classes de fitxes: fitxes principals, simplificades o de primer nivell, secundàries, de referència i analítiques.
  
Tema 43. Regles de catalogació.
  
Tema 44. Classificació decimal, classificació decimal universal.
  
Tema 45. La biblioteca pública com a centre de gestió cultural.
  
Tema 46. Nous plantejaments d'objectius i gestió de biblioteques.
  
Tema 47. Biblioteques i servicis culturals en l'àmbit municipal.
  
Tema 48. Tècniques d'extensió cultural: l'animació.
  
Tema 49. Planificació dels servicis dins de la biblioteca. Procés de planificació. Responsables de la planificació en una biblioteca.
  
Tema 50. Tasques administratives de la biblioteca.
  
Tema 51. Tècniques de gestió per a biblioteques i centres d'informació.
  
Tema 52. Formes d'avaluació i anàlisi d'una biblioteca popular.
  
Tema 53. Anàlisi de l'entorn extern. Anàlisi de la comunitat.
  
Tema 54. Anàlisi de l'entorn intern. Característiques de la biblioteca. Edifici i instal·lacions.
  
Tema 55. La biblioteca orientada a l'usuari: màrqueting aplicat a la biblioteca.
  
Tema 56. Màrqueting de servicis d'informació.
  
Tema 57. El màrqueting en la biblioteca i en les organitzacions no lucratives.
  
Tema 58. Màrqueting-Mix: Elements que l'integren. Producte, preu, distribució, comunicació.
  
Tema 59. Gestió de qualitat d'una biblioteca segons normes internacionals.
  
Tema 60. Satisfacció de l'usuari i processos de millora
  
Tema 61. L'organització i presentació dels fons en la biblioteca.
  
Tema 62. Models de biblioteca atenent a l'organització i disposició dels seus fons i servicis.
  
Tema 63. Presentació dels llibres per centres d'interés: Actualitat, simplificació, orde i tipus de fons.
  
Tema 64. Presentació adoptada per la biblioteca tripartita.
  
Tema 65. La biblioteca pública i el servici d'informació a la comunitat.
  
Tema 66. Objectius i funcions del servici d'informació.
  
Tema 67. Prototip de les biblioteques públiques.
  
Tema 68. El lliure accés i els sistemes de classificació.
  
Tema 69. Transformació i desenvolupament de la biblioteca en el S.XX.
  
Tema 70. Biblioteca infantil i els centres d'interés.
  
Tema 71. Biblioteques escolars.
  
Tema 72. El llibre ahir, hui i demà.
  
Annex II
  
Tema 1. La Constitució Espanyola de 1978. Principis generals.
  
Tema 2. L'estat. Concepte. Elements. Formes d'estat.
  
Tema 3. Organització territorial de l'estat. Els estatuts d'autonomia: el seu significat.
  
Tema 4. Drets i deures fonamentals dels espanyols.
  
Tema 5. La monarquia. Teoria general. La corona en la Constitució espanyola.
  
Tema 6. El poder legislatiu. Teoria general. Les Corts Generals.
  
Tema 7. Règim local espanyol. Principis constitucionals.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Hisendes locals: classificació dels ingressos. Ordenances fiscals.
  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.
  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.
  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.
  
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.
  
Tema 15. El reglament: concepte i classes. Procediment d'elaboració. Límits de la potestat reglamentària i defensa contra els reglaments il·legals. Instruccions i circulars.
  
Tema 16. El pressupost. Concepte naturalesa i classes. Els principis pressupostaris liberals. Teories modernes sobre el pressupost.
  
Tema 17. La despesa pública. Concepte i classes. Augment real i aparent de la despesa pública. Efectes econòmics de la despesa pública.
  
Tema 18. Els ingressos públics. Concepte i classes. Preus privats i quasiprivats. Preus públics i preus polítics. Contribucions especials.»
  
Cosa que es publica íntegrament en el Butlletí Oficial de la Província d'Alacant, Diari Oficial de la Generalitat Valenciana i en el tauler d'edictes de la corporació, perquè els interessats prenguen coneixement, així com un extracte d'este en el Boletín Oficial del Estado. Tot això en compliment del que preveu les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.
  
Torrevieja, 23 d'abril de 2004.- L'alcalde president: Pedro Hernández Mateo.
  
III. CONVENIS I ACTES